Tänases saates...
Seisime seal ja mäletan, kuidas inimesed tulid relvadega
ning hakkasid teiste pihta tulistama.
Tegu oli kuulipildujatega, millega tulistati puusa kõrguselt.
Kuna ma olen nii väikest kasvu, siis jäin kuulidest tabamata,
kuid kõik mu ümber said surma.
LOOTUS
VÕIT
ELU
PÖÖRDEPUNKT
Tere tulemast vaatama "Pöördepunkti"!
Nii tore, et oled meiega!
Alustame oma saadet meie tänase #sõnaga,
milleks on "revived" ehk ellu äratatud.
See on me lootus, et iga olukord, suhe või unistus,
mis tundub kui surnud olevat,
saaks taas ellu äratatud.
Meie esimene lugu on Uganda pastorist Philip Charo'st,
kes juhib üht elu täis teenistust
ja igatseb ärkamise järele ka oma kodumaal.
Samas nägi ta palve ajal ühe nägemuse Ameerikast,
mis oli nii võimas,
et ta võttis ette pika teekonna Ameerikasse,
et jagada seda ilmutust.
Erica Linney jagab meiega tema lugu.
Aitäh, ps. Philip, et tulite me "Pöördepunkti" saatesse.
Tänan!
Ütlesite, et Jumal pani te südamele tulla Ugandast Ameerikasse,
et julgustada kogudust.
Kust see kõik alguse sai?
Mul oli kaks aastat tagasi võimalus külastada Ameerikat.
Mul oli tookord palve- ja paastuaeg
ja siis Jumal kõneleski mulle Ameerika rahva kohta.
Ja mida Ta ütles Ameerika kohta?
Ta rääkis mulle neljast linnast, mis on kui väravateks Ameerikas.
Esimene neist oli New Orleans lõunas,
Teine oli San Fransisco läänes.
Kolmas ehk nö põhja värav oli kogu Minnesota osariik
ja neljas ehk ida värav oli Virginian Beach.
Mida need väravad esindavad?
Väravad on kui sisenemiskohad mõnda süsteemi.
Kui me vaatame oma ihusid,
siis me silmad on kui väravaks me nägemisele.
Meil on nina, suu ja kõrvad
ja tegelikult on kogu me ihu selliselt loodud,
et seda katavad väikesed poorid üle kogu ihu,
mis lasevad kogu sel süsteemil toimida.
Seetõttu ongi väravad nii olulised,
sest nad on sissepääsu teed ükskõik, millise missiooni täitmiseks.
Jumal ütles mulle,
et need neli paika saavad olema ärkamise väravaiks Ameerikas.
Ütlesite, et need väravad on kui sissepääsuks ärkamisele,
kuid kas nad võivad olla sissepääsuks ka deemonlikule tegevusele?
Kui vaadata läbi Piibli, siis kuidas mõista väravaid?
Me näeme oma suurt esiisa Aabrahami,
kes oli Mamre tammikus
ja kes rajas sinna altari Jumalale.
Jumal pidi seal mõistma kohut Soodoma ja Gomorra üle.
Inglid pidid minema läbi väravate, milleks olid Mamre tammiku puud,
kuna Aabraham oli Jumala sõber.
Jumal ütles, et nad ei saa teha muud kui vaid ilmutada Jumala plaani.
Ja see puudutab ka meid.
Me näeme, kuidas vaimne mõjutab maist.
Väravatel olevad inimesed võivad olla kas õelad või head.
Usute te, või kas Jumal on näidanud teile,
et USA on hetkel Jumala kohtumõistmise all?
Tahaksin rõhutada Jeesuse ütlust,
et me elame perversse põlvkonna ajastul.
Seda mitte vaid Ameerikas,
vaid ka Ugandas ja paljude teiste rahvaste seas.
Seega, kui me räägime Jumala kohtumõistmisest,
siis see tugineb meie endi käitumisviisile.
Sellele, kuidas me midagi teeme.
Samas tundub, et paljud tulevad Ameerikasse,
õhutades ameeriklasi parandama meelt.
Miks see nii oluline on
ja miks on just Ameerika selle kõige keskpunktis?
Ameerika on osalenud ülemaailmses evangeelses töös
ja ma olen üks, kes on sellest osa saanud.
Ameerika mandaat on väga unikaalne,
kuna siin elab inimesi pea kõigi rahvaste seast.
Ühtlasi on sõjavägi kõikjal, püüdes aidata.
Ameerika rahvas on praegu kui mäekurus
ja seetõttu Jumal saadabki erinevaid mehi ja naisi -
usun, et olen üks neist -
et julgustada neid just nendel aegadel nagu praegu
ja äratada taas üles see suur hiiglane.
Ameerika rahvas saab osalema ärkamise toomises,
mis saab ulatuma Jeesuse Kristuse evangeeliumiga
kuni maailma otsteni.
Väga ajakohane sõnum.
Mitte vaid Ameerika, aga kogu maailma jaoks.
Meile meeldib siin saates ka teid julgustada,
mistõttu nüüd on inspireeriva minuti aeg
Holly Flood'i poolt.
Igaüks tahab rohkem midagi.
Rohkem raha, võimu, kuulsust ja soosingut.
Me palume isegi siin "Pöördepunktis" sageli Jabese palvet,
et Jumal laiendaks me mõjuala
ja viiks selle saate uutessegi kohtadesse.
Selles pole midagi halba, kui palud Jumalalt enamat.
Küll aga pead midagi meeles pidama, kui seda teed.
Luuka 12:48 ütleb,
et kellele palju on antud, sellelt palju ka nõutakse
ja kelle hoolde palju on jäetud, sellelt küsitakse veelgi rohkem.
Laiendatud piiblitõlge ütleb seda selliselt:
"Suured annid tähendavad suurt vastutust.
Veelgi suuremad annid aga veelgi suuremat vastutust."
Matteuse evangeeliumis on lugu ühest emast,
kes soovis oma poegadele rohkem au ja meelevalda.
Nii et ta küsis Jeesuselt,
kas ta pojad võiks istuda Tolle trooni kõrval taevariigis?
Jeesus küsis vastu:
"On nad võimelised kannatama neid kannatusi,
millega ma peagi silmitsi seisan?"
Jumal on valmis ja võimeline andma meile rohkem,
mistõttu palu!
Samas aga ole siis ka valmis andma endast rohkem,
sest mida rohkem, seda uhkem!
Aitäh Holly!
Peale pausi liitub meiega laulja
ja paljude tuntud muusikute produtsent.
PÖÖRDEPUNKT
Piiblis on öeldud:
"Vaadake, kui suure armastuse Isa on meile andnud,
et meid hüütakse Jumala lasteks
ja need me olemegi."
Võta aega, et õppida tundma oma Taevast Isa,
sest Ta igatseb jagada sinuga oma armastavat südant.
Tere tulemast tagasi!
Ülemaailmselt tunnustatud muusikaprodutsent Dee Jones
on juhtinud ülistust üle kogu maailma.
Tema kõige viimane projekt "Ülistuse revolutsioon"
sütitas inimesi kõige täiega.
Ta on ka produtsendina väga tuntud,
olles töötanud koos mitmete kuulsate artistidega.
Tervitagem Dee Jones'i!
Kuidas läheb? - Tänan küsimast, hästi.
Tore näha sind!
Pean tõdema, et mul on paar kaebust.
Esimene puudutab su peeneid kingi.
Ja teine on see,
et me mõlemad oleme elanud Inglismaal,
aga ma pean tulema Ameerikasse, et sinuga kohtuda.
Mida värki, vennas?
Väga vabandan,
aga usun, et praegu oli parim aeg selleks.
Räägime muusikast.
Sa oled elanud kolmes maailmajaos -
Aafrikas, Euroopas ja Ameerikas.
Kuid kogu see muusikateema sai su jaoks alguse just Aafrikas?
Räägi meile pisut selle algusest.
Ma kasvasin üles väga ranges kristlikus kodus.
Mu isa oli koguduses diakon
ja mu ema koguduse naiskoori juht.
Nii et, see on see, kust kogu kristlik mõju mu üle tuli.
Olin 9-aastane, kui hakkasin klaverit mängima.
Tegin koostööd nii lastekoori- kui erinevate kooridega.
Mu isa armastas väga muusikat ja mängis väga palju ülistusplaate.
Seal olid sellised ülistajad nagu Panam Percy Paul,
Phil Driscoll ja Maranata.
Nende muusika oli see, mille saatel ma üles kasvasin.
See on huvitav,
et kasvasid valdavalt üles just ülistusmuusika saatel.
Luues aga täna ise muusikat, oled teinud nii house-muusikat
kui loonud taustu imelisele Sinachile.
Oled loonud muusikat nii ülistusjuhtidele kui räpparitele.
Kust kõik need mõjutused on tulnud,
aidates sul luua seda erinevat muusikat?
See sai alguse igatsusest mitte vaid mängida klaverit,
aga hakata ka ise muusikat looma ning tegema.
Selleks, et olla muusikaprodutsent,
pead sa kuulama erinevaid artiste ja kõikvõimalikku muusikat.
Mulle lihtsalt meeldib muusika ja see ühendus, mis mul sellega on.
Ma ei tahtnud ka jääda kui ühte kasti, kus teengi vaid ülistusmuusikat,
mistõttu kuulangi erinevat muusikat.
Tahaksin küsida su edu definitsiooni kohta,
sest tean puht faktiliselt,
et näiteks Aafrikas oled sa juhtinud ülistust tuhandete ees
Vabandust, mitte vaid tuhandete, aga lausa miljonite inimeste ees.
Olid hiljaaegu koos Sinachiga Euroopas,
kus oli koos 50 000 inimest, sh Inglismaa peaminister.
Esinesid ka Stockholmis tuhandetele ja nüüd oled siis Ameerikas.
Samas ei näe ma sind postitamas sotsiaalmeedias ühtki pilti,
või jagamas muud infot.
Milles peitub Dee Jones'i edu? Kuidas sa ise seda kirjeldaksid?
See on päris raske küsimus.
Ma näen edu hoopis teise vaatenurga alt.
Küsimus pole selles, mida inimesed näevad.
Mainisid siin mööda ilma reisimist ja kuulsustega koos töötamist.
Inimesed helistavad mulle vahel ja ütlevad:
"Oled ikka täiega tegija! Tahan ka olla sinu moodi."
Ja ma mõtlen, et pole ma mingi tegija.
See pole see, milles peitub edu.
Küsimus on igapäevases rahulolutundes
ja teadmises, et oled Jumala tahte keskpunktis.
Sa tead, et see on see, milleks sa siia ilma sündisid.
Kui ma näen inimeste elusid saamas muudetud,
või kui nad tulevad ja ütlevad: "Olin valmis end ära tapma,
kuid siis kuulsin üht su laulu ja see päästis mu elu.",
siis vot see on edu!
See, et oled keset Jumala tahet oma elu jaoks.
Kõik muu on lihtsalt miraaž või boonus selle juures.
Või nagu mu rahvas Nigeerias ütleks: "See on silmapete!"
Just nimelt. Eriefektid.
Kuid mu tähelepanu pole selle peal.
Piibel ütleb: "Otsige esiti jumalariiki
ja siis kõike muud antakse teile pealekauba."
Nii et, kõik see väline, mida nähakse - suured rahvahulgad või ka raha,
on kõigest boonus.
Sest kõige olulisem küsimus on, kas täidad Jumala tahet
ja kas inimeste elud saavad muudetud kesed seda nö edu?
Mis oleks su 3 peamist nõuannet olemaks edukas kas siis muusikuna,
ülistusjuhina või produtsendina,
kes kõik tahavad olla kui Dee Jones.
Loodetavasti nad tahavad siiski olla keegi teine.
Nagu isegi ütlesid - 3 kõige olulisemat,
sest tegelikult läheb edukaks olemiseks vaja palju rohkem.
Kuid mu isiklikud 3 kõige olulisemat asja oleks:
1. Hoia Jumala ligi.
Sest ilma Jumalata pole tõeline edukus võimalik.
Jumal on kõige alus
ükskõik, millisele edule, mida püüad saavutada.
Kui Jumal on koos sinuga, on su eduvõimalus sisuliselt 100%.
Kui ütled, et tuleb hoida Jumala ligi,
siis mis siis juhtub, kui ma peaks komistama või kukkuma?
Kui ma teen midagi, mida ei peaks.
Kuna Ta on ka armuline Jumal, siis Ta toob sind alati tagasi.
Mida ma Jumala ligi püsimise all silmas pean on see,
et ära jää Temast eemale.
Sest meil on kalduvus kuhugi jõudes arvata,
et tegu oli me enda tublidusega ja raske tööga,
mis on meid nii kaugele toonud.
Kuid see pole nii!
Sa vajad Jumalat nii alustades kui ka tippu jõudes,
sest 0-seis ei hävita sind kunagi, kuid tipus olek võib seda küll teha.
Kõik need väljakutsed ja kiusatused, mis sind seal tabavad...
See kuulsuse koorem!
Just - see kuulsuse koorem, milles vajad Jumalat kõige enam.
Nii et esiteks - hoia Jumala ligi.
Jah, sest ilma Jumalata ei suuda sa midagi.
2. Sa pead uskuma endasse.
Ma tean inimesi, kes on väga andekad ja suure potentsiaaliga,
kuid nad ei saavuta kunagi midagi, kuna nad ei usu iseendasse
ega suuda näha end edukatena.
Neil võivad olla omad kompleksid
või nad arvavad, et nad pole piisavalt head.
Sa oled piisavalt hea!
Ainus, kes sind takistada saab, oled sina ise.
Kust aga läheb piir
endasse uskumise ja endast liiga palju arvamise vahel?
See on väga habras piir, mistõttu peab olema ka valvel.
Samas, kui Jumal on andnud sulle teatud annid,
siis inimesed su ümber ka kinnitavad seda.
Nad kinnitavad su kutsumist ja selle või tolle anni olemasolu.
Nii et, su annid leiavad alati kinnitust
ja ei taandu vaid su oma kujutlusvõimele,
mis laseks sul arvata, et oled keegi, kes sa tegelikult pole.
Nii et: 1. Hoia Jumala ligi. 2. Usu iseendasse.
Ja kolmandaks?
3. Sa pead töötama, töötama ja veelkord töötama.
Edu ei tule kergelt.
Küsi seda nende käest, kes on edukad.
Sa jagasid minuga pausi ajal oma tegevuskava
ja mul on tunne, et sa ei magagi kunagi.
Ära nüüd me produtsendile ütle,
muidu ta arvab, et see ongi põhjus, miks mu silmad koguaeg punased on.
Nii et, see pole alati kerge olla edukas.
Sa pead selle nimel vaeva nägema.
Enamus inimesi istub käed rüpes, lootes saada edukaks,
kuid edu ei tule enne, kui hakkad tegutsema.
Üks mees, keda me mõlemad tunneme ja austame, ütles:
"Kui tahad olla sama edukas kui mina, ole ka sama töökas kui mina."
Nii et: 1. Hoia Jumala ligi, 2. Usu iseendasse
ja 3. Tööta, tööta, tööta ja tööta.
Südamest suur tänu! - Ole õnnistatud!
Peale pausi lugu naisest, kes pandi ülerahvastatud lennukile,
mis peale lendu tõusmist alla kukkus.
Jää meiega, et saada teada, mis edasi sai?
Lennuk oli puupüsti täis,
mistõttu mind määrati järgmise päeva lennule.
PÖÖRDEPUNKT
Eks müüda viis varblast kahe veeringu eest?
Ja ükski neist ei ole unustatud Jumala ees.
Ärge kartke,
te olete enam väärt kui hulk varblasi! Luuka 12:6-7
Tere tulemast tagasi!
Järgmise loo peategelane seisis mitmeid kordi surmaga silmitsi.
Ta elu oli täis erinevaid käänakuid, mis muutis ta kibestunuks ja vihaseks.
Vaata.
Olin koos ühe täiskasvanuga
ja me liikusime mööda alleed väliuru poole.
Seisime seal ja mäletan, kuidas inimesed tulid relvadega
Tegu oli kuulipildujatega, millega tulistati puusa kõrguselt.
Kuna ma olen nii väikest kasvu, siis jäin kuulidest tabamata,
kuid kõik mu ümber said surma.
Mäletan hetkelist vaikust peale seda
ning seejärel inimeste karjumist, kes need mahalastud leidsid.
Kuid see polnud mitte esimene kord, kus Thuy surmasuust pääses.
4. aprillil, 1974. a. peale Saigoni linna langemist
pani Thuy ema ta esimese USA sõjaväelennuki peale
mis oli seotud operatsiooniga "Babylift".
See lennuk kukkus hiljem alla.
Mu ema ei teadnud, et see lennuk oli juba täis,
nii et mind võeti pardalt maha ja jäeti ootama järgmise päeva lendu.
Kuid mu emale anti teada, et ma hukkusin.
Järgmine lend viis Thuy Ameerika loode osasse,
kus ta adopteeriti ühe kristliku abielupaari poolt
ja ta alustas oma uut elu Ameerikas.
Mäletan, kuidas õppisin kulli ja jalgpalli mängima.
Kõiki selliseid asju, mida ma polnud kunagi varem teinud.
Ka oli mul võimalus naerda, mis Vietnamis polnud võimalik,
kuna seal lendasid pidevalt pommid ja toimusid pidevad tulistamised.
Sa ei teadnud kunagi, mida päev endaga toob,
või kas sa ka see päev süüa saad?
Korraga aga oli mul toit laual ja riided seljas.
Mul olid sõbrad ja ma õppisin mängima.
Mingit ohtu polnud.
26 aastat hiljem tegi Thuy oma esimese reisi tagasi Vietnami,
kus ta kohtus taas oma bioloogilise emaga.
Ainuüksi see tagasi minemise protsess
oli väga traumaatiline
ja emaga kohtumine oli eeldavasti mu elu suurimaid traumasid üldse,
sest ma ei mäletanud teda üldse.
Ta oli mu esimesest viiest eluaastast täiesti ära blokitud.
Nad elasid üsna lähedal kohale, kus tookord see tulistamine toimus,
mistõttu see hirm, mida olin lapsena seal kogenud,
tõusis taas esile
ja oli emotsionaalses mõttes veelgi hullem kui enne.
Tulemaks toime oma traumaga,
läks Thuy seesmise tervenemise kursusele,
kus ta õppis oma valuga silmitsi seisma.
2009. a. läks ta uuesti Vietnamisse.
Läksime tagasi sinna alleele ja ka lastekodusse, kus olin elanud.
Tagasi ka majja, kus olin elanud.
Viimane koht, kus aga käisime, oli see lennujaam.
Jumal näitas mulle seal lennujaamas nägemuse inglist,
kes oli võtnud mul käest
ja mind sealt lennuki pealt, mis alla kukkus, ära viinud.
Ta juhtis mind teise lennuki peale järgmisel päeval,
otsekui öeldes sellega:
"Mul on plaan su elu jaoks ja ma olen alati olnud koos sinuga."
Sel samal hetkel langes tohutu koorem mu õlgadelt,
mille olemasolust ma isegi teadlik polnud.
Naine naases Vietnami ka 2015. a. koos oma abikaasa Troy'ga
ja see oli kui kokkuvõte kogu loole.
Võimalus minna sinna koos kellegagi, kes mind armastab
ja näidata talle neid kohti, kus olin olnud ja käinud;
ka võimalus tutvustada talle mu peret
aitas temal mind paremini mõista
ja samas minul mõista seda,
et võin selle kõik nüüd endast maha jätta
ja tulla tagasi koju, kus keegi mind endiselt armastab.
Nii et, see tervendas juba väga palju.
Oma ema ja abikaasaga üheskoos olemine oli ütlemata tore.
See oli võimalus üksteist paremini tundma õppida.
See reis oli minu jaoks tõeliselt imeline.
Täna on Thuy missioon
anda omalt poolt kõige selle eest tagasi,
aidates mentori ja treenerina avastada teistel oma elueesmärki.
Mu eesmärk on aidata inimestel leida oma elu eesmärk.
Ma ei mõistnud enne, et Jumalal on eesmärk me kõigi jaoks
ja see hõlmab endas ka kõike seda, millest oleme elus läbi läinud,
sest igaühe me kogemustest võib kellelegi teisele kasu olla.
Nii et, ma kõnelen neil teemadel ja olen mentoriks nii noortele,
kui ka inimestele, kes on traumadest läbi läinud.
Olin 2 aastat jalgapllitreeneriks eripaigus üle Aafrika.
Rwandas, Ugandas, Etioopias, Lõuna-Aafrikas - üle kogu Aafrika,
kasutades jalgpalli kui vahendit jõudmaks lasteni,
kes olid samas olukorras, kui mina üles kasvades.
Käisin nii pagulaslaagrites
kui paikades, kus oli selline vaesus, mida enamus inimesi ei kujuta ettegi.
Kasutasin kõike seda sõprussuhete loomiseks
ja Jumal näitas mulle seeläbi,
et kõigel mu läbielatul on olnud oma eesmärk.
See aitas mul saada kontakti nende lastega
ja mõista, kus nad omadega on.
Tagasi Ameerikasse tulles
tahtsin endiselt jätkata jalgpalli treenerina,
mistõttu olen seda olnud paljudes erinevates koolides,
olles läbi jalgpalli taas mentoriks paljudele lastele.
Kui me üksteist ei aita, siis kes seda teeb?
Jumal on andnud meile erinevaid ande ja oskusi,
mistõttu mida iganes ka sulle teha meeldib - tee seda!
Tee seda Jumalale!
Olgu see siis suur või väike asi,
kuid Jumal näitab sulle, kus peitub su armastus ja kirg,
mistõttu tee seda!
Piibel ütleb Roomlastele 8:28,
"et neile, kes Jumalat armastavad, laseb Jumal kõik tulla heaks -
neile, kes on tema kavatsuse kohaselt kutsutud."
Jumal tegutseb nähtamatul kujul ja Tema armust on enam kui küll.
Kuid selleks, et Ta tegutseks ka sinu heaks,
pead sa esmalt kuuluma Talle.
Ta on juba andnud oma anni sulle, mistõttu kas võtad selle vastu?
Lihtsaim viis selleks on paluda koos minuga just praegu
ja kutsuda Jeesus oma südamesse.
Ja siis pöördub ka kõik sinu heaks.
Nii et palvetame.
Jeesus, palun tule mu südamesse ja ellu.
Ma vajan su väge,
et kõik need erinevad asjad, mis on kui kontrolli alt väljas,
töötaks minu, mu laste ja mu pere kasuks.
Jeesus, ma tunnistan, et ma vajan Sind
ja pole ilma Sinuta mitte keegi.
Ma tunnistan, et olen patustanud Su vastu,
mistõttu andesta mulle mu patud ja tule mu ellu.
Ma ütlen Sulle tere tulemast! Aamen.
Ongi tänaseks kõik.
Ära unusta lisada oma säutsu meie Twitteris.
Lõpetuseks laul "Immaanuel" Dee Jonesi esituses.
Kõike head ja ole õnnistatud!
Immaanuel
Ei ole ühtki teist jumalat nagu Sina
Oled kõrge ja kõrgeks tõstetud
Jehoova, Jehoova
Ustav ja igavene Jumal
Jehoova, Jehoova
Ma kummardun ülistuses
Tõstes oma käed Su poole
Pole ühtki jumalat nagu Sina, pole ühtki jumalat nagu Sina
Pole ühtki jumalat nagu Sina kogu maa peal
Pole ühtki jumalat nagu Sina, pole ühtki jumalat nagu Sina
Pole ühtki jumalat nagu Sina kogu maa peal
Immaanuel, ainus ja tõeline elav Jumal
See kes oli ja kes tuleb
Jehoova, Jehoova
Imeline ja enam kui piisav
Jehoova, Jehoova
Ma kummardun ülistuses
Tõstes oma käed Su poole
Pole ühtki jumalat nagu Sina, pole ühtki jumalat nagu Sina
Pole ühtki jumalat nagu Sina kogu maa peal
Pole ühtki jumalat nagu Sina, pole ühtki jumalat nagu Sina
Pole ühtki jumalat nagu Sina, kogu maa peal
Ma kummardun ülistuses
Tõstes oma käed Su poole
Pole ühtki jumalat nagu Sina, pole ühtki jumalat nagu Sina
Pole ühtki jumalat nagu Sina, kogu maa peal
Pole ühtki jumalat nagu Sina, pole ühtki jumalat nagu Sina
Pole ühtki jumalat nagu Sina, kogu maa peal
Jumal, me ülistame Sind
ja ülistame Su nime,
sest maa peal pole kedagi teist Sinu sarnast
Pole ühtki jumalat nagu Sina
Tõlge: Anne-Ly Raukas